Inicijativa Tri mora

mini|Predstavnici zemalja na sastanku Inicijative tri mora 2017. godine
mini|Sastanak Inicijative tri mora 2018. godine
**Inicijativa Tri mora** (**Three Seas Initiative**, **Baltic, Adriatic, Black Sea (BABS) Initiative**) – međunarodna ekonomska i politička inicijativa koja okuplja 12 zemalja Evropske Unije koje se nalaze u blizini Baltičkog, Crnog i Jadranskog mora. Ovu grupu čine: Austrija, Bugarska, Hrvatska, Češka, Estonija, Litvanija, Latvija, Poljska, Rumunija, Slovačka, Slovenija i Mađarska.

## Historija 
Prvi sastanak članova inicijative održao se 29. septembra 2015. godine u New Yorku. Ideja inicijative , iako se ponekad povezuje sa idejom Međumorja, razlikuje se od samog koncepta kojeg je u međuratnom periodu promovisala poljska diplomatija. Ekonomska saradnja i drugi odnosi između država socijalističkog bloka koje su godinama bile blisko povezane sa Sovjetskim Savezom, bili su popilično slabi. Nakon što su zemlje bivšeg sovjetskog bloka ušle u Evropsku uniju, pojavile su se mogućnosti za proširenje ekonomske i političke saradnje tih zemalja.

U 2015. godini u cilju proširenja saradnje, odlučeno je – na inicijativu predsjednika Poljske Andrzeja Dude i predsjednice Hrvatske Kolinde Grabar-Kitarović – uspostaviti grupu pod nazivom "Tri mora".

Sljedeći sastanak održan je u Varšavi 6. i 7. jula 2017. godine. Predsjednik SAD-a, Donald Trump, također je učestvovao na ovom sastanku.

Na sastanku Tri mora, između ostalog, dogovoreno je i osnivanje Fonda Tri mora (po ovom pitanju potpisano je i pismo namjere) i Mreže privrednih komora Tri mora. Predstavljen je i katalog zajedničkih ulaganja u oblasti transporta, energetike i digitalizacije, koji su zajednički prioriteti zemalja ove inicijative.

U 2019. poljska banka Gospodarstwa Krajowego (bos. *Državna privredna banka*) i rumunska EximBank potpisale su u Luksemburgu akt o osnivanju Investicionog fonda inicijative Tri mora. Odlučeno je da će se fond fokusirati na projekte stvaranja infrastrukture u poljima transporta, energije i digitalizacije u regiji Tri mora. Osnivanje fona inicirala je poljska strana, a njegovo osnivanje u 2018. godini najavio je predsjednik Andrzej Duda.

12 januara 2021. godine, tokom međunarodne posjete predsjednice Moldavije Maie Sandu u Kijevu sa predsjednikom Ukrajine, Vladimirom Zelenskim, potpisana je deklaracija u kojoj su obje države izrazile interes za učestvovanje u inicijativi Tri mora.

## Ciljevi 
Cilj grupe Tri mora jeste uglavnom saradnja na poljima: energetike, logistike, transporta, ali i IT-a kao i telekomunikacije u centralnoj Evropi.

* jačanje ekonomskog razvoja,
* jačanje političke stabilnosti EU,
* obogaćivanje transatlantskih veza.

## Karakteristike zemalja 
**Posmatrači**

* 
* 

## Fond Tri mora 
Institucije država osnivača obavezale su se da će dati doprinose u ukupnom iznosu koji prelazi 500 miliona eura. Fond je otvoren i za ostale zemlje Tri mora, koje se mogu pridružiti nakon sticanja odgovarajućih dozvola. Nadzorni odbor fonda čine predstavnici razvojnih banaka iz Poljske, Rumunije i Češke.

U 2019. godini banka Gospodarstwa Krajowego i EximBank potpisale su osnivački akt Investicionog fonda inicijative tri mora.

Fond se fokusira na infrastrukturalne projekte u poljima transporta, energije i digitalizacije u regionima Tri mora.

Privatni investitori iz penzionih fondova, privatnih investicionih fondova i drugi subjekati također će biti pozvani da se pridruže ovom fondu. Cilj fonda je prikupiti između 3 i 5 milijardi eura.

Fond će se komercijalno angažovati u infrastrukturnim projektima ukupne vrijednosti do 100 milijardi eura, a potrebe regiona Tri mora procjenjuju se na preko 570 milijardi eura. Fond će aktivirati i druge izvore finansiranja poput sredstava iz pojedinih zemalja u regiji ili fondova EU.

U 2020. godine Bugarska, Estonija, Latvija i Mađarska pridružile su se inicijativi Tri mora.

Ukupno je 7 od 12 zemalja članica fonda Tri mora, a to su: Češka, Bugarska, Estonija, Poljska, Rumunjska, Latvija, Mađarska.

Štaviše i drugi članovi su zainteresovani za fond, poput: Austrije, Hrvatske, Slovenije, Slovačke i  Litve.

Svi članovi Inicijative tri mora izjavili su da će se pridružiti Fondu do kraja 2020. godine.

## CEEplus 
U septembru 2019. predsjednici berzi iz Višegradske grupe (Poljska, Češka, Slovačka, Mađarska), Hrvatska, Rumunija i Slovenija potpisali su pismo namjere u cilju pokretanja objave novog indeksa berzi u regionima Tri mora - **CEEplus.** Varšavska berza (WSE) biti će odogovorna za računice i objavljivanje indeksa, a informacije o indeksu će se objavljivati svakodnevno na osnovu tečaja zatvaranja, nakon čega će se preračunavati po kursu NBP (pol. *Narodowy Bank Polski*) u lokalnim valutama, euru i američkom dolaru. CEEplus će biti indeks cijena, ali ujedno i osnovni instrument pasivnog fonda TFI PZU, zvanog inPZU CEEplus.

U sektoru indeksa naći će se preko 100 najprometnijih kompanija registrovanih na regulisanim tržištima berzi u centralnoj i istočnoj Evropi: Bratislavi, Bukureštu, Budimpešti, Ljubljani, Pragu, Varšavi i Zagrebu. Kompetentnost kompanija za indeks temeljiti će se na kriterijumu likvidnosti.

## Spisak sastanaka u sklopu inicijative Tri mora 
## Također pogledajte 
* CEFTA
* Višegradska grupa

## Reference 
## Vanjski linkovi 
* Službeni sajt

Kategorija:Baltičko more
Kategorija:Crno more
Kategorija:Estonija
Kategorija:Latvija
Kategorija:Litvanija
Kategorija:Međunarodne organizacije
Kategorija:Politika Bugarske
Kategorija:Politika Češke
Kategorija:Politika Poljske
Kategorija:Politika Rumunije
Kategorija:Politika Slovačke
Kategorija:Vanjski odnosi Austrije
Kategorija:Vanjski odnosi Hrvatske
Kategorija:Vanjski odnosi Mađarske
Kategorija:Vanjski odnosi Slovenije